ΓΡΑΠΤΗ ΕΡΩΤΗΣΗ E-2204/99

υποβολή: Olivier Dupuis (TDI) προς την Επιτροπή

(29 Νοεμβρίου 1999)

Θέμα: Συμφωνίες στον τομέα των εναέριων μεταφορών και τήρηση του ανταγωνισμού

Κατά τη διάρκεια των τελευταίων ετών η Επιτροπή έχει ασχοληθεί με την ανάλυση και τη ρύθμιση ορισμένων συμφωνιών μεταξύ αεροπορικών εταιρειών με γνώμονα τη διασφάλιση του ανοίγματος και του ανταγωνισμού

στις σχετικές αγορές. Για το σκοπό αυτό στις περιπτώσεις των συμφωνιών μεταξύ British Airways και Amerikan Airlines, Lufthansa και United Airlines και KLM και Alitalia, η Επιτροπή επέβαλε στις εταιρείες πολύ δεσμευτικούς όρους προκειμένου να θεωρήσει αυτές τις συμφωνίες συμβατές με το κοινοτικό δίκαιο.

Αντίθετα, άλλες συμφωνίες μεταξύ αεροπορικών εταιρειών, αν και διαφορετικής φύσεως, έτυχαν λιγότερης προσοχής ή αγνοήθηκαν τελείως. Αυτό ισχύει κυρίως για τη συμφωνία «cod-share» μεταξύ των εταιρειών Sabena και Virgin Express για το δρομολόγιο Βρυξέλλες-Ρώμη. Αυτή η συμφωνία είχε ως άμεση συνέπεια τη μείωση του αριθμού των ανταγωνιστών και των επιβατών στο εν λόγω δρομολόγιο.

Δεν νομίζει η Επιτροπή ότι αυτή η συμφωνία μειώνει τον ανταγωνισμό και κατά συνέπεια τα οφέλη για τους καταναλωτές από πλευράς ποσότητας, ποιότητας και τιμής τηςπηρεσίας;

Γενικότερα, ποιές πρωτοβουλίες προτίθεται να αναλάβει η Επιτροπή για να καταπολεμήσει τις συνέπειες των πρακτικών cod-share που είναι εις βάρος του ανταγωνισμού καθώς και την έλλειψη διαφάνειας και ενημέρωσης των ταξιδιωτών για τις συνέπειες που μπορεί να έχουν αυτές οι πρακτικές;

Απάντηση του κ. Monti εξ ονόματος της Επιτροπής

(14 Ιανουαρίου 2000)

Η σύναψη συμφωνίας code-sharing επιτρέπει σε μια αεροπορική εταιρία να πωλεί εισιτήριά (χρησιμοποιώντας το δικό της κωδικό αναγνώρισης) για πτήση την οποία εκμεταλλεύεται άλλη εταιρία. Οι αερομεταφορείς, τόσο εντός όσο και εκτός Κοινότητας, προσφεύγουν όλο και συχνότερα σε συμφωνίες του είδους αυτού. Κατά την άποψη της Επιτροπής οι δεκαπέντε κυριότερες αεροπορικές εταιρίες έχουν συνάψει περισσότερο από 150 συμφωνίες του είδους αυτού.

Από το 1996, εποχή κατά την οποία πραγματοποιήθηκε για την Επιτροπή μελέτη σχετικά με το code-sharing, η τελευταία ανέλαβε δράση για να βελτιωθεί η διαφάνεια των ρυθμίσεων αυτών και να εξασφαλιστεί ότι οι επιβάτες θα είναι καλύτερα πληροφορημένοι. Στον κανονισμό αριθ. 323/1999 του Συμβουλίου της 8ης Φεβρουαρίου 1999 με τον οποίο τροποποιείται ο κανονισμός (ΕΟΚ) αριθ. 2299/89 για τη θέσπιση κώδικα συμπεριφοράς για τα ηλεκτρονικά συστήματα κράτησης θέσεων (ΗΣΚ)(1) προβλέπεται πλέον ότι σε περίπτωση code-sharing, πρέπει να είναι σαφής ο φορέας που πραγματοποιεί την πτήση κατά τη χρονική στιγμή της κράτησης. Η διάταξη αυτή εξασφαλίζει ότι ένας επιβάτης που αγοράζει ένα εισιτήριο από την αεροπορική εταιρία Χ γνωρίζει από την αρχή ότι θα ταξιδέψει πράγματι με την αεροπορική εταιρία Υ.

Το συμβιβάσιμο μιας συμφωνίας code-sharing με το δίκαιο ανταγωνισμού εξαρτάται από το περιεχόμενο της συμφωνίας, καθώς και από την ή τις συνδέσεις τις οποίες αφορά. Ορισμένες συμφωνίες της μορφής αυτής ενδέχεται να τονώνουν τον ανταγωνισμό. Μια συμφωνία της μορφής αυτής ενδέχεται, για παράδειγμα, να συμβάλει, μέσω της μείωσης του κόστους και της βελτίωσης της αποτελεσματικότητας, στη διατήρηση μιαςπηρεσίας με χαμηλή ζήτηση ή στη δημιουργία μιας νέας σύνδεσης. Άλλες, πάλι, ενδέχεται να αντιβαίνουν προς τον ανταγωνισμό, δεδομένου ότι ενδέχεται να οδηγούν σε καταμερισμό της αγοράς ή να εμποδίσουν ανταγωνιστές να εγκατασταθούν σε αυτήν.

Για το λόγο αυτό οι συμφωνίες code-sharing πρέπει να εξετάζονται κατά περίπτωση. Η Επιτροπή εξετάζει την εποχή αυτή διάφορες μορφές καταμερισμού των κωδικών αναγνώρισης. Εξετάζει, κατά κύριο λόγο, τις συμφωνίες που έχουν συναφθεί από εθνικούς αερομεταφορείς όσον αφορά τη σύνδεση των αντίστοιχων δρομολογίων ανταπόκρισης που διαθέτουν.

Δεν έχειποβληθεί στην Επιτροπή καταγγελία σχετική με συμφωνία code-sharing μεταξύ της Sabena και της Virgin Express για το δρομολόγιο Βρυξέλλες-Ρώμη (γραμμή την οποία εκμεταλλεύεται επίσης η Alitalia). Παρά το γεγονός ότι διεξάγονται την εποχή αυτή έρευνες σχετικά με άλλες συνδέσεις, σκοπός των οποίων είναι να προσδιοριστούν τα είδη των συμφωνιών code-sharing που είναι αποδεκτά και αυτά που δεν είναι, το Αξιότιμο Μέλος καλείται να παράσχει στην Επιτροπή όλα τα στοιχεία που διαθέτει από τα οποία να συνάγεται, ενδεχομένως, ότι στο δρομολόγιο Βρυξέλλες-Ρώμη περιορίζεται ο ανταγωνισμός.

(1) ΕΕ L 40 της 13.2.1999.